L'última etapa de la Volta Fèmina de la Comunitat Valenciana ix del Port de Sagunt
16 de febrer 2024

![](/media/g4rngt13/salida-sagunt_c.jpg?width=850&height=601.1261261261261)

El diumenge 18 de febrer se celebrarà l'última etapa de la Volta Fèmina de la Comunitat Valenciana, amb eixida neutralitzada des de l'avinguda Mediterrani del Port de Sagunt a les 11 del matí. L'eixida d'esta prova a la nostra ciutat és possible gràcies a la col·laboració entre el Departament d'Igualtat i el Departament d'Activitat Física, Salut i Esports de l'Ajuntament de Sagunt.

Amb la intenció de visibilitzar l'esport femení de la ciutat i concretament el ciclisme femení, es realitzarà també una “Quedada DORSAL 261” amb dones de la Peña Ciclista Porteña. Este acte serà a les 9.45 h al costat del camió de control de signatures de la carrera.

El recorregut de l'etapa al seu pas per Sagunt eixirà des de l'avinguda Mediterrani fins a la rotonda de l'àncora, per a incorporar-se al carrer Illa Menorca i a l'avinguda Arquitecte Alfredo Simón, fins a la rotonda del cementeri, on eixirà a la dreta en direcció a Canet d'en Berenguer per la CV-3201. Després de travessar Canet d'en Berenguer i eixir pel carrer Arròs i Tartana de la localitat veïna, la prova transcorrerà per l'avinguda Europa d’Almardà, girarà a la dreta en l'avinguda Palmera, seguint per l'avinguda Itàlia i a continuació per l'avinguda Marjal, on girarà a l'esquerra a l'avinguda Corinto per a tornar a incorporar-se a l'avinguda Europa. Des d'este punt girarà a la dreta al camí Corral del Batle per a eixir en direcció Almenara per la CV-320.

Seguidament les ciclistes passaran per localitats com Almenara, Xilxes, Nàquera i Montcada, fins a arribar a la meta a la ciutat de València.

Els millors equips ciclistes femenins del món disputaran esta volta amb el suport de la Unió Ciclista Internacional (UCI) i reconeguda com a carrera UCI PRO, la qual cosa garantix la participació dels millors equips del panorama nacional i internacional.

En la carrera participaran un total de 23 equips, 13 dels quals són de la màxima categoria de l'UCI Wolrd Teams, 9 de categoria UCI Continental Teams i un equip de categoria Elit Nacional. Entre els quals estarà el millor equip del ranquin UCI 2023, el Team SD Worx Protime.

La carrera està organitzada pel Club Ciclista Escapada, el director del qual és Rubén Donat. La prova també compta amb el suport de la Conselleria d’Educació, Salut i Esports de la Generalitat Valenciana, la marca Comunitat Valenciana Comunitat de l’Esport, Turisme CV i la Fundació Trinidad Alfonso; així com de les diputacions d'Alacant, València i Castelló.

![](/media/g3bii1hh/image001_c.jpg?width=290&height=405&mode=max)

*   [](http://www.facebook.com/sharer.php?u=https://aytosagunto.es/va/actualitat/l-ultima-etapa-de-la-volta-femina-de-la-comunitat-valenciana-ix-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ultima-etapa-de-la-volta-femina-de-la-comunitat-valenciana-ix-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ultima-etapa-de-la-volta-femina-de-la-comunitat-valenciana-ix-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ultima-etapa-de-la-volta-femina-de-la-comunitat-valenciana-ix-del-port-de-sagunt/)